[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Pan benderfynodd cannoedd o wirfoddolwyr yn ac o gwmpas Mynydd Cynffig a Phorthcawl ym Mhen-y-bont ar Ogwr gynnig eu gwasanaethau i bobl agored i niwed a oedd yn gorfod hunanynysu, nid ateb galwad i weithredu yn unig yr oedden nhw. Roedden nhw\u2019n arddangos dyfeisgarwch cymuned a oedd yn benderfynol o gynnig cymorth i\u2019r rheiny mewn angen."}, {"text_idx": "#000008", "text": "Mae dros 300 o bobl wedi cofrestru fel gwirfoddolwyr, gan gynorthwyo mentrau megis y rhai a ddarperir gan Ganolfan Gymunedol Talbot sydd, yn dilyn cefnogaeth gymunedol, yn darparu prydau poeth dri diwrnod yr wythnos i bobl dros 70 oed, pobl dros 50 oed a\u0302 chyflyrau iechyd isorweddol neu broblemau symudedd a phobl agored i niwed o bob oed sy\u2019n profi trafferthion wrth gael gafael ar gyflenwadau bwyd."}, {"text_idx": "#000009", "text": "Bu chwaraewyr o di\u0302m rygbi\u2019r Gweilch hefyd yn helpu i ddosbarthu prydau bwyd. Ond nid cynnig bwyd i bobl yn unig a wna\u2019r Ganolfan \u2013 maen nhw hefyd wedi bod yn darparu ffynhonnell hanfodol o gefnogaeth a chyswllt a\u0302 phobl i drigolion a allai fod wedi\u2019u gorfodi i hunanynysu am wythnosau."}, {"text_idx": "#000011", "text": "Fel y mae canran enfawr o\u2019r boblogaeth eisoes wedi dangos, boed nhw\u2019n weithwyr y GIG sy\u2019n gweithio\u2019n ddiflino ddydd a nos i achub bywydau, gweithwyr allweddol sy\u2019n cyflenwi siopau a\u0302 bwyd a hanfodion, neu\u2019n unrhyw un o\u2019r bobl ddirifedi sy\u2019n dod o hyd i ffyrdd newydd o holi hanes a chadw mewn cysylltiad a\u0302\u2019i gilydd \u2013 gall pobl yng Nghymru barhau i ddod o hyd i ffyrdd o fod yno i\u2019w gilydd heb fod yno."}, {"text_idx": "#000012", "text": "Mae\u2019n sicr y bydd angen cynyddol am wirfoddolwyr po hiraf y parith y sefyllfa hon, ond mae\u2019r gwaith a wnaed gan Ganolfan Gymunedol Talbot a mudiadau eraill yn dangos y gallwn godi i\u2019r amgylchiad. Gall unrhyw un sydd a\u0302 diddordeb mewn gwirfoddoli gofrestru ar volunteering-wales.net er mwyn cael eu cyfeirio at rywun mewn angen \u2013 a byddem yn argymell pobl i wneud hynny."}]